**Obec Závada, 991 21 Závada č.54, IČO:00319708**

**Interná smernica č. 14**

**O finančnej kontrole a vnútornom audite**

Na realizáciu ustanovení Zákona NR SR 502/2001 Z.z. o finančnej kontrole a vnútornom audite v podmienkach Obecného úradu v Závade.

**Čl.1**

S cieľom dodržiavania všeobecne záväzných právnych predpisov, a dodržiavania hospodárnosti, efektívnosti a účinnosti pri hospodárení s verejnými prostriedkami a vlastnými prostriedkami finančná kontrola:

a. predbežnú finančnú kontrolu

b. priebežnú finančnú kontrolu

c. následnú finančnú kontrolu

**Čl.2**

**Výkon finančnej kontroly**

1. Finančná kontrola je súhrn činností ktorými sa overuje zák.303/95/

a. splnenie podmienok na poskytnutie verejných prostriedkov

b. dodržiavanie všeobecne záväzných právnych predpisov pri hospodárení

s verejnými prostriedkami

c. dodržiavanie hospodárnosti, efektívnosti a účinnosti pri hospodárení

s verejnými prostriedkami

d. na účely finančného riadenia, dostupnosť, správnosť a úplnosť informácií

o vykonávaných finančných operáciách a o hospodárení s verejnými

prostriedkami

e. splnenie opatrení prijatých na nápravu nedostatkov zistených finančnou

kontrolou a na odstránenie príčin ich vzniku

2. Cieľom finančnej kontroly je zabezpečiť:

- hospodárny, efektívny a účinný výkon verejnej správy

- dodržiavanie všeobecne záväzných právnych predpisov

kontrolovaným subjektom

- včasné a spoľahlivé informovanie vedúceho orgánu verejnej správy

o úrovni hospodárenia s verejnými prostriedkami a o vykonaných

finančných operáciách

3. Štatutár je zodpovedný:

a. za zabezpečenie vylúčenia zásahov smerujúcich k ovplyvňovaniu

zamestnancov vykonávajúcich finančnú kontrolu

b. vytvorenie, zachovávanie a rozvíjanie systému finančného riadenia

c. prijatie opatrení na nápravu nedostatkov zistených finančnou kontrolou a na

odstránenie príčin ich vzniku

d. určenie zamestnancov zodpovedných za nedostatky zistené finančnou

kontrolou a uplatnenie opatrení voči nim podľa osobitného predpisu

**Čl.3**

**Predbežná finančná kontrola**

1. Predbežnou finančnou kontrolou sa zo zameraním na dodržiavanie hospodárnosti,

efektívnosti a účinnosti overuje, či je pripravovaná finančná operácia v súlade so

schváleným rozpočtom, so zmluvami uzatvorenými orgánom verejnej správy, alebo

inými rozhodnutiami o hospodárení s verejnými prostriedkami

2. Predbežnú finančnú kontrolu vykonáva vedúci zamestnanec poverený vedúcim orgánu

verejnej správy alebo zamestnanec zodpovedný za rozpočet, verejné obstarávanie

alebo správu majetku

3. Vykonanie predbežnej finančnej kontroly potvrdzujú osoby podpisom na doklade

súvisiace s pripravovanou finančnou operáciou

4. Finančné operácie nemožno vykonať alebo v nich pokračovať bez ich overenia

predbežnou finančnou kontrolou

5. Po vykonaní predbežnej finančnej kontroly sú osoby povinné oznámiť vedúcemu

orgánu zistené nedostatky

**Čl.4**

**Priebežná finančná kontrola**

1. Priebežnou finančnou kontrolou sa overuje:

a. úplnosť a preukázateľnosť účtovných alebo iných dokladov súvisiacich

s kontrolovanou finančnou operáciou

b. súhrn skutočností podľa § 9 ods.1

c. vykonanie priebežnej finančnej kontroly

2. Priebežnú finančú kontrolu vykonáva zamestnanec organizačného útvaru, alebo

zamestnanec útvaru kontroly orgánu verejnej správy

3. Po vykonaní priebežnej finančnej kontroly sú osoby povinné písomne oznámiť

vedúcemu orgánu nedostatky

**Čl.5**

**Následná finančná kontrola**

Následnou finančnou kontrolou sa overuje:

a. objektívny stav kontrolovaných skutočností a ich súlad so všeobecne záväznými

právnymi predpismi a vnútornými aktmi riadenia so zameraním na dodržiavanie

hospodárnosti, efektívnosti a účinnosti pri hospodárení s verejnými prostriedkami

b. vykonanie predbežnej finančnej kontroly

c. dodržiavanie postupu podľa § 10 pri výkone priebežnej finančnej kontroly

d. splnenie opatrení prijatých na nápravu nedostatkov zistených finančnou kontrolou

a odstránenie príčin ich vzniku

**Čl.6**

**Vypracovanie ročnej správy**

1. Ročná správa o výsledkoch finančných kontrol obsahuje:

a. názov orgánu, ktorý predkladá správu a jeho sídlo

b. názov kontrolovaných subjektov a ich sídlo

c. počet vykonaných finančných kontrol

d. stručný opis jednotlivých kontrolných zistení, v správe sa uvádzajú najmä tieto

kontrolné zistenia:

1. porušenie rozpočtovej disciplíny vrátane sankcií uložených za porušenie

2. kontrolné zistenia, ktoré sa oznámili orgánom činným v trestnom konaní

3. nevykonanie predbežnej finančnej kontroly a priebežnej finančnej kontroly

4. porušenie povinnosti podľa osobitných zákonov

5. nesplnenie opatrení prijatých na nápravu nedostatkov

e. opatrenia prijaté na nápravu nedostatkov a termín ich splnenia

f. informácie o plnení opatrení

g. vyhlásenie štatutárneho zástupcu, že údaje uvedené v správe sú pravdivé

a úplné

h. meno, priezvisko, funkciu a podpis zamestnanca, ktorý správu vypracoval

i. meno, priezvisko, funkcia a podpis štatutárneho zástupcu verejnej správy

j. odtlačok pečiatky orgánu verejnej správy

k. dátum a miesto vyhotovenia správy

2. V správe sa uvádzajú kontrolné zistenia preukázané fin. kontrolami, ktoré sa vykonali

v tom kalendárnom roku, za ktorý sa správa vypracovala

3. V prílohe správy je výkaz o výsledkoch finančnej kontroly

**Čl.7**

**Záverečné ustanovenia**

(1)    Na tejto smernici sa uznieslo Obecné zastupiteľstvo v Závade, dňa 14.12.2008

(2)    Zmeny a doplnky tejto smernice schvaľuje Obecné zastupiteľstvo v Závade.

(3)    Táto smernica nadobúdajú účinnosť dňom 01.01.2009

V Závade 14.12.2008

Miroslav KALMÁR

starosta obce